Els espais de suport a l'estudi ‘Brain UP’ tornen als dos casals jóvens de la ciutat
04 d’octubre 2024

![](/media/5qwjd1gd/brain-up-eso-24-25-1-_c.jpg?width=600&height=600&mode=max)

Els tallers ‘_Brain UP_ – Espai de suport a habilitats d'estudi’ són una iniciativa gratuïta impulsada per la regidoria de Joventut i Infància que pretén millorar les capacitats per a l'aprenentatge de la joventut. Estes activitats de suport addicional estan dirigides als i les alumnes de 4t, 5é i 6é d'Educació Infantil, així com a l'alumnat de 1r i 2n d'ESO.

Les places són limitades per la qual cosa l'àrea de Joventut i Infància ha obert un procés d'inscripcions que finalitza el dilluns, 14 d'octubre, per a l'alumnat d'Educació Infantil i el dimecres, 16 d'octubre, per als d'ESO. Les persones interessades a participar en ‘_Brain UP_ – Espai de suport a habilitats d'estudi’ poden sol·licitar la seua plaça a través del següent enllaç: [https://aytosagunto.apuntate.online/pio/?area=21](https://aytosagunto.apuntate.online/pio/?area=21).

Les dinàmiques són de caràcter trimestral i es desenvoluparan en els casals jóvens de Sagunt i del Port de Sagunt. Els tallers de suport orientats a Educació Infantil es duran a terme els dimarts des de les 17.30 a les 19.30 hores, mentre que les sessions de reforç dirigides a ESO estan programades per als dijous entre les 16 i les 18 hores.

‘_Brain UP_ – Espai de suport a habilitats d'estudi’ s'implementarà atenent la necessitat manifestada pels menors i les seues famílies. Esta activitat no és una continuïtat de l'escola per a fer deures i repassar els continguts treballats a les aules. Estos tallers són una proposta dins de l'àmbit de l'educació en el temps lliure amb una metodologia orientada a despertar la cuirositat, així com el desig d'aprendre dels xiquets i xiquetes a través de ferramentes intel·lectuals i emocionals amb les quals adquirir habilitats per a l'ensenyament.

Tal com expliquen des del departament de Joventut i Infància de l'Ajuntament de Sagunt, a partir de l'oci educatiu aspiren a ser útils a la ciutadania en el procés de coeducar i formar persones capaces de comprendre i argumentar per a estar en millors condicions de prendre decisions.

Per a obtindre més informació sobre les activitats i horaris específics es pot telefonar al 962683439 o visitar la pàgina web [www.saguntjove.es](http://www.saguntjove.es).

![](/media/laedob33/brain-up-primaria-24-25-1-_c.jpg?width=599&height=599&mode=max)

*   [](http://www.facebook.com/sharer.php?u=https://aytosagunto.es/va/actualitat/els-espais-de-suport-a-l-estudi-brain-up-tornen-als-dos-casals-jovens-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/els-espais-de-suport-a-l-estudi-brain-up-tornen-als-dos-casals-jovens-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-espais-de-suport-a-l-estudi-brain-up-tornen-als-dos-casals-jovens-de-la-ciutat/ "Linked In")
*   [](mailto:?body=https://aytosagunto.es/va/actualitat/els-espais-de-suport-a-l-estudi-brain-up-tornen-als-dos-casals-jovens-de-la-ciutat/)